Selvitys valtionhallinnon verkko-oppimisen järjestämisestä

Asettaminen	
	Valtiovarainministeriö on tänään asettanut hankkeen selvityksen tekemiseksi valtionhallinnon verkko-oppimisen järjestämisestä sekä hankkeen ohjausryhmän.	

Toimikausi	
	20.12.2004 - 31.5.2005  	

Tausta	
	Valtionhallinnon organisaatioiden henkilöstökoulutuksessa sovelletaan verkko-oppimisen menetelmiä vaihtelevassa määrin. Asiasta on viimeksi tehty selvitys vuonna 2001 (Verkko-oppiminen valtionhallinnossa, VM tutkimuksia ja selvityksiä 1/2002). Tarvetta on myös verkko-oppimisen hyödyntämiselle yhteisesti koko valtionhallinnon tasolla. Tältä osin on kokemuksia kerätty muun muassa valtiovarainministeriön henkilöstöosaston ValtioWoppi-hankkeella. Yhteistyötä valtionhallinnon organisaatioiden välillä on pyritty laajentamaan, mutta tällä hetkellä se on vielä vähäistä.

Selvitys on osa hallituksen tietoyhteiskuntaohjelmaa.	

Tavoitteet	
	Selvityksen avulla pyritään löytämään konkreettisia keinoja verkko-oppimisen soveltamisen laajentamiseksi valtionhallinnon henkilöstön kehittämisessä kartoittamalla yhteistyömahdollisuuksia, selvittämällä luontevia vastuutahoja ja niiden vastuualueita, arvioimalla tärkeimpiä sisältöalueita sekä selvittämällä järjestämistapoja, muun muassa käytössä olevia järjestelmiä.	

Tehtävä	
	Hankkeen tehtävänä on tuottaa mainittu selvitys. Hankkeen ohjausryhmän tehtävänä on ohjata ja tukea selvitystyötä. Ohjausryhmä välittää taustaorganisaatioidensa kokemuksia selvitystyön käyttöön, sitouttaa niitä yhteistyöhön ja edistää johtopäätösten jalkauttamista.	

Organisointi	
		Ohjausryhmän kokoonpano:

Puheenjohtaja:
Asko Lindqvist, finanssineuvos, valtiovarainministeriö 
	
		Jäsenet:	
		Jaana Kaakkola, tietoasiantuntija, valtioneuvoston kanslia 	
		Helena Jokinen, koulutuspäällikkö, ympäristöministeriö 	
		Elina Tervo, ylitarkastaja, Verohallitus 	
		Eero Suominen, koulutuspäällikkö, ulkoasiainministeriö 	
		Mika Kalliomaa, majuri, Pääesikunta	
		Hannu Peltola, palveluyksikön johtaja, Suomen virtuaaliyliopisto 	
		Marko Latvanen, verkkotoimittaja, valtiovarainministeriö 
	
		Sihteeri:
Marjaana Laine, ylitarkastaja, valtiovaraiministeriö 	

Kustannukset ja rahoitus	
	Hankkeen kustannukset maksetaan momentilta 28.80.20 (koulutus- ja kehittämistoiminta). Hanke saa tukea tietoyhteiskuntaohjelman varoista.	

	Toinen valtiovarainministeri	Ulla-Maj Wideroos	

	
	Hallitusneuvos	Kirsi Äijälä	

JAKELU	
	Päätöksessä mainitut	

TIEDOKSI	
	Päätöksessä mainitut viranomaiset
VM/tietopalvelu